কাতার সংকটে নতুন মোড় | দশ দিগন্ত | Jugantor
শুক্রবার, ১৮ আগস্ট ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
সুরঞ্জনা (১২ জুন, ২০১৭)সাহিত্য সাময়িকী (০৯ জুন, ২০১৭)ইসলাম ও জীবন (০৯ জুন, ২০১৭)সুস্থ থাকুন (১০ জুন, ২০১৭)অর্থনীতি (১১ জুন, ২০১৭)তারাঝিলমিল (০৮ জুন, ২০১৭)প্রতিমঞ্চ (০৬ জুন, ২০১৭)স্বজন সমাবেশ (০৭ জুন, ২০১৭)প্রকৃতি ও জীবন (১০ জুন, ২০১৭)ঘরে বাইরে (০৬ জুন, ২০১৭)পরবাস (০৩ জুন, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (০৯ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (১১ জুন, ২০১৭)
দ্বিতীয় সংস্করণ
বিচ্ছু
গাজীপুরের কালিয়াকৈরে চলন্ত মোটর সাইকেল থেকে পড়ে পুলিশের উপ-পরিদর্শক দবির উদ্দিন নিহত
হোম
দশ দিগন্ত
যুগান্তর ডেস্ক    |
প্রকাশ : ১২ জুন, ২০১৭ ০০:০০:০০ | অাপডেট: ১২ জুন, ২০১৭ ০৩:৪৩:৩৪
প্রিন্টঅঅ-অ+
কাতার সংকটে নতুন মোড়
কাতারি নাগরিকদের মসজিদ আল হারামে প্রবেশে বাধা * দোহায় পাঁচ বিমানবোঝাই খাবার পাঠিয়েছে ইরান * সংকট নিয়ে রুশ ও মার্কিন পররাষ্ট্রমন্ত্রীর ফোনালাপ * কাতার সংকট যুদ্ধে মোড় নিতে পারে -জার্মানি
কাতার সংকট নতুন মোড় নিয়েছে। মুসলমানদের পবিত্র মসজিদ কাবা ঘরে কাতারের নাগরিকদের প্রবেশে বাধা দেয়া হয়েছে বলে অভিযোগ উঠেছে। কাতারের সঙ্গে সৌদি আরবের এ সংকটকে সুযোগ হিসেবে গ্রহণ করেছে মধ্যপ্রাচ্যে সৌদির প্রধান প্রতিদ্বন্দ্বী ইরান। কাতারের ওপর সৌদির অবরোধ ও খাদ্য সরবরাহ বন্ধ করে দেয়ার সুযোগে দেশটিতে জাহাজ ও বিমানে করে খাদ্য পাঠানো শুরু করেছে ইরান। এদিকে কাতার সংকট যুদ্ধে মোড় নিতে পারে বলে হুশিয়ারি দিয়েছে জার্মানি। কাতারের সঙ্গে প্রতিবেশী উপসাগরীয় দেশগুলোর কূটনৈতিক সংকটের জেরে কাতারের নাগরিকদের বিভিন্নভাবে হয়রানি করা হচ্ছে। দোহাভিত্তিক পত্রিকা আল শারক জানিয়েছে, দেশটির ন্যাশনাল হিউম্যান রাইটস কমিশন (এনএইচআরসি) কাতার থেকে হজের উদ্দেশে সৌদি আরবে যাওয়া নাগরিকদের কাছ থেকে এমন অনেক অভিযোগ পেয়েছে। এনএইচআরসির প্রধান আলী বিন আসমাইখ আল মাররি এ ঘটনাকে আন্তর্জাতিক মানবাধিকার কনভেনশন অনুসারে মানুষের ধর্মচর্চার অধিকারের চরম লঙ্ঘন বলে অভিহিত করেছেন। খবর আলজাজিরার। এ ঘটনার প্রতিবাদ ও নিন্দা জানিয়েছে সংস্থাটি। এছাড়া কাতারের ওপর চাপিয়ে দেয়া সৌদি, বাহরাইন ও আরব আমিরাতের অবরোধের ক্ষতিপূরণ দাবি করেছে কাতারের মানবাধিকার সংস্থাটি। সংস্থাটি জানিয়েছে, আরব রাষ্ট্রগুলোর আরোপিত অবরোধে ক্ষতিগ্রস্ত হাজার হাজার নাগরিকের কাছ থেকে অভিযোগ পেয়েছে তারা। এখন এ ক্ষতিপূরণের জন্য এ তিনটি দেশের বিরুদ্ধে আইনি পদক্ষেপ নেবে সংস্থাটি। এনএইচআরসি শনিবার এক বিবৃতিতে বলেছে, এ লক্ষ্যে আন্তর্জাতিক একটি আইনি প্রতিষ্ঠানকে নিয়োগ দেয়ার কাজ শুরু করেছে তারা। কাতারের বিরুদ্ধে ওই তিনটি দেশের অবরোধকে ‘সমন্বিত শাস্তি’ ও ‘আন্তর্জাতিক অপরাধ’ হিসেবে অভিহিত করেছে সংস্থাটি। এ অভিযোগ আসার কয়েক দিন আগে কাতারবিরোধী তৎপরতার অংশ হিসেবে সংযুক্ত আরব আমিরাত ও বাহরাইন সামাজিক মাধ্যমে এ ইস্যুতে কাতারের প্রতি ‘সহমর্মিতা’ প্রদর্শনকে অপরাধ হিসেবে গণ্য করে শাস্তির ঘোষণা দেয়। এমনকি কাতারের প্রতি তাদের কোনো নাগরিক ‘সহানুভূতি’ জানালেও তাকে জেল-জরিমানা করা হবে।
কাতারের ওপর অবরোধের অংশ হিসেবে খাদ্য সরবরাহ বন্ধ করে দিয়েছে প্রতিবেশী দেশ সৌদি আরব। তবে সংকটময় এ পরিস্থিতিতে কাতারে পাঁচটি বিমানভর্তি খাদ্যসামগ্রী পাঠিয়েছে ইরান। কাতারের প্রয়োজনীয় খাদ্যের ৪০ শতাংশ আসে কাতারের সঙ্গে সৌদির স্থলসীমান্ত দিয়ে। তবে সীমন্ত এখন বন্ধ করে দেয়া হয়েছে। খবর এএফপির। ইরানের বিমান সংস্থা ইরান এয়ারের এক মুখপাত্র শাহরুখ নৌসাবাদি বলেন, ‘পাঁচটি বিমানবোঝাই ফল ও সবজি কাতারে পাঠানো হয়েছে। প্রতিটি বিমানে ৯০ টন করে খাবার রয়েছে। আরও একটি বিমান পাঠানোর প্রস্তুতি চলছে।’ এছাড়া তিনটি জাহাজবোঝাই ৩৫০ টন খাবার কাতারের উদ্দেশে রওনা হয়েছে। ইরানের কর্মকর্তার বরাত দিয়ে তাসনিম নিউজ এজেন্সি এ খবর দিয়েছে। যত দিন খাবারের চাহিদা থাকবে, তত দিন কাতারে খাবার পাঠানো হবে বলেও জানান শাহরুখ। কাতারের বিমানগুলোর জন্য ইরান তার আকাশপথও উন্মুক্ত করে দিয়েছে বলে জানিয়েছে বিবিসি। সৌদি আরব, বাহরাইন ও আরব আমিরাত কাতারের জন্য তাদের আকাশ বন্ধ করে দিয়েছে।
কাতার সংকট শেষ পর্যন্ত যুদ্ধে মোড় নিতে পারে -জার্মানি : জার্মানির পররাষ্ট্রমন্ত্রী সিগমার গ্যাব্রিয়েল হুশিয়ারি দিয়ে বলেছেন, কাতার ও উপসাগরীয় আরব দেশগুলোর মধ্যকার বর্তমান অচলাবস্থা শেষ পর্যন্ত যুদ্ধে রূপ নিতে পারে। জার্মানির জিতাং পত্রিকাকে এক সাক্ষাৎকারে গ্যাব্রিয়েল এসব কথা বলেন। গ্যাব্রিয়েল বলেন, কাতার ও প্রতিবেশী দেশগুলোর এ সংকট সমাধানের সুযোগ এখনও রয়েছে। এ সুযোগ কাজে না লাগালে যুদ্ধের হুমকি অনেক বেড়ে যাবে। চলমান কাতার সংকটের জন্য দুঃখ প্রকাশ করে জার্মান পররাষ্ট্রমন্ত্রী বলেন, আমি চলতি সপ্তাহে সৌদি আরব, কাতার ও তুরস্কের পররাষ্ট্রমন্ত্রীর সঙ্গে বৈঠক করেছি এবং ইরান ও কুয়েতের পররাষ্ট্রমন্ত্রীর সঙ্গে ফোনে কথা বলেছি। আমি জানি বিষয়টি কতটা মারাত্মক পর্যায়ে রয়েছে। তবে পরিস্থিতি উন্নতির জন্য একটা সম্ভাবনাও রয়েছে।
এদিকে আন্তর্জাতিক রাজনীতির বিভিন্ন দিক নিয়ে ফোনালাপ করেছেন রুশ পররাষ্ট্রমন্ত্রী সের্গেই লাভরভ ও মার্কিন পররাষ্ট্রমন্ত্রী রেক্স টিলারসন। রয়টার্স জানায়, কাতারের বিরুদ্ধে চলমান সংকট, ইউক্রেন পরিস্থিতিসহ রুশ-মার্কিন দ্বিপক্ষীয় সম্পর্কের নানা দিক নিয়ে শনিবার আলাপ করেন এ দুই পররাষ্ট্রমন্ত্রী। রুশ পররাষ্ট্র মন্ত্রণালয়ের বরাত দিয়ে বার্তা সংস্থা তাস এ তথ্য জানিয়েছে। কাতারের ওপর থেকে অবরোধ শিথিল করতে সৌদি আরবসহ উপসাগরীয় দেশগুলোর প্রতি টিলারসনের আহ্বান জানানোর ঠিক পরেই রুশ পররাষ্ট্রমন্ত্রীর সঙ্গে এ টেলিফোন আলাপ হয়।
রুশ পররাষ্ট্র মন্ত্রণালয় এক বিবৃতিতে বলেছে, কাতার নিয়ে চলমান সংকট নিরসনে সংশ্লিষ্ট পক্ষগুলোকে আলাপ-আলোচনা চালিয়ে যেতে রাশিয়া ও যুক্তরাষ্ট্র আহ্বান জানিয়েছে। সের্গেই লাভরভ বলেন, সৌদি আরবসহ আরববিশ্বের ছয়টি দেশ কাতারের সঙ্গে কূটনৈতিক সম্পর্ক ছিন্ন করায় রাশিয়া গভীরভাবে উদ্বিগ্ন। এ পরিস্থিতিতে সংকট নিরসনে কাতারের উপসাগরীয় প্রতিবেশীরা আগ্রহী হলে মস্কো মধ্যস্থতাকারীর ভূমিকা পালন করতে তৈরি আছে।

শীর্ষ খবর
সর্বশেষ খবর
জাতীয়
হজ ভিসা আবেদনের সময় বাড়ল ২ দিন
বাচ্চুকে আসামি না করায় আদালতের উষ্মা
আন্তর্জাতিক
স্পেনে 'জঙ্গি' হামলায় নিহত ১৩
ইসলাম গ্রহণ করে রাজকন্যাকে বিয়ে
রাজনীতি
আবার অসাংবিধানিক সরকারের শংকায় বি. চৌধুরী
জাতীয় পার্টি ছাড়া কেউ ক্ষমতায় যেতে পারবে না: এরশাদ
খেলা
নেইমারের বডিগার্ড বিশ্বখ্যাত তালেব
অটোরিকশাচালক ধাওয়ান!
বন্যার্তদের জন্য রুটি বানালেন জেলা প্রশাসকের স্ত্রী
আল্লাহ ছাড়া কেউ আ’লীগকে ঠেকাতে পারবে না: মায়া
বন্যায় দুর্ভোগ: নৌকায় সন্তান জন্ম দিলেন প্রসূতি
মুরগির ফার্মের বিদ্যুতের ফাঁদে শিশুর মৃত্যু
নবীনগরে পানিতে ডুবে ভাইবোনসহ ৩ শিশুর মৃত্যু
শাহজাদপুরে বন্যায় ডুবে গেছে ২২৫ শিক্ষা প্রতিষ্ঠান
বন্যার্তদের জন্য ত্রাণ সহায়তা কেন্দ্র
করতোয়া নদীতে নেমে স্কুলছাত্রী নিখোঁজ
খায়রুল হক জুডিসিয়াল ক্রাইম করেছেন: মওদুদ
ফরিদপুরে বন্যা পরিস্থিতির আরও অবনতি
দশ দিগন্ত বিভাগের অারও খবর
প্রেসিডেন্ট ম্যাক্রোঁর দলের বড় জয়ের সম্ভাবনা
কাতার সংকটে নতুন মোড়
তিন যাত্রীর ‘জঙ্গি আলোচনায়’ বিমানের যাত্রাভঙ্গ
গাদ্দাফির ছেলে সাইফ কারামুক্ত
দুই হাজার মানুষকে গরুর দুধ খাওয়াল বিজেপি
আইএসবিরোধী লড়াইয়ে মসুলে নিহত ৬২
এবার সিনেটে সাক্ষ্য দিতে যাচ্ছেন জেফ সেশন্স
দিল্লি মেট্রোয় ‘গুলাবি গ্যাং’
অবশেষে হোয়াইট হাউসে থিতু হচ্ছেন মেলানিয়া
যুক্তরাষ্ট্রের ৩০ শহরে মুসলিম বিরোধী বিক্ষোভ
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
চিঠিপত্র
বাতায়ন
আইটি বিশ্ব
দশ দিগন্ত
আনন্দ নগর
একদিন প্রতিদিন
খেলা
টিউটোরিয়াল
সুরঞ্জনা
শিল্প বাণিজ্য
উত্তরের জনপদ
আবহমান চট্টগ্রাম
বাংলার মুখ
শোক সংবাদ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
বন্যার্তদের জন্য রুটি বানালেন জেলা প্রশাসকের স্ত্রী        আল্লাহ ছাড়া কেউ আ’লীগকে ঠেকাতে পারবে না: মায়া       বন্যায় দুর্ভোগ: নৌকায় সন্তান জন্ম দিলেন প্রসূতি       নবীনগরে পানিতে ডুবে ভাইবোনসহ ৩ শিশুর মৃত্যু       খায়রুল হক জুডিসিয়াল ক্রাইম করেছেন: মওদুদ